Ordonanța Curții (Camera a șasea) din 3 martie 2022 – Comitetul unic de rezoluție (SRB)/Portigon AG, Comisia europeană
(Cauza C-664/20 P)1
[Recurs – Articolul 182 din Regulamentul de procedură al Curții – Uniune bancară – Mecanismul unic de rezoluție (MUR) – Fondul unic de rezoluție (FUR) – Calculul contribuțiilor ex ante pentru anul 2017 – Autentificarea unei decizii a Comitetului unic de rezoluție (SRB) – Obligația de motivare – Date confidențiale]
Limba de procedură: germana
Părțile
Recurent: Comitetul unic de rezoluție (SRB) (reprezentanți: inițial P. A. Messina și J. Kerlin, agenți, asistați de H.‑G. Kamann și P. Gey, Rechtsanwälte, și de F. Louis, avocat, apoi K. Jakub, agent, asistat de H.‑G. Kamann și P. Gey, Rechtsanwälte, și de F. Louis, avocat)
Celelalte părți din procedură: Portigon AG (reprezentanți: D. Bliesener, F. Geber și V. Jungkind, Rechtsanwälte), Comisia europeană (reprezentanți: D. Triantafyllou, A. Nijenhuis și A. Steiblytė, agenți)
Dispozitivul
Anulează Hotărârea Tribunalului Uniunii Europene din 23 septembrie 2020, Portigon/SRB (T-420/17, nepublicată, EU:T:2020:438).
Anulează Decizia Comitetului unic de rezoluție din sesiunea sa executivă din 11 aprilie 2017 privind calculul contribuțiilor ex ante pentru anul 2017 la Fondul unic de rezoluție (SRB/ES/SRF/2017/05), în măsura în care privește Portigon AG.
Efectele deciziei Comitetului unic de rezoluție din sesiunea sa executivă din 11 aprilie 2017 privind calculul contribuțiilor ex ante pentru anul 2017 la Fondul unic de rezoluție (SRB/ES/SRF/2017/05), în măsura în care privește Portigon AG, sunt menținute până la intrarea în vigoare, într-un termen rezonabil care nu poate depăși șase luni de la data pronunțării prezentei hotărâri, a unei noi decizii a Comitetului unic de rezoluție de stabilire a contribuției ex ante la Fondul unic de rezoluție a acestei instituții pentru anul 2017.
Comitetul unic de rezoluție suportă, pe lângă propriile cheltuieli de judecată aferente atât procedurii în primă instanță, cât și celei de recurs, cheltuielile de judecată efectuate de Portigon AG aferente procedurii în primă instanță.
Portigon AG suportă propriile cheltuieli de judecată aferente procedurii de recurs.
Nu mai este necesară pronunțarea cu privire la cererea de intervenție formulată de Regatul Spaniei în susținerea concluziilor Comitetului unic de rezoluție.
____________
1     JO C 44, 8.2.2021.